
[bookmark: bookmark1]
Ministerstva dopravy a výstavby Slovenskej republiky
[bookmark: bookmark2][bookmark: _GoBack]o slobodnom prístupe k informáciám v znení smernice č. 86/2018, smernice č. 9/2019, smernice č. 46/2021,  smernice č. 32/2022, smernice č. 33/2023 a smernice č. 4/2025

Ministerstvo dopravy a výstavby Slovenskej republiky (ďalej len „ministerstvo“) ako povinná osoba podľa § 2 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon“) vydáva na zabezpečenie postupu pri uplatňovaní slobodného prístupu k informáciám túto smernicu.

[bookmark: bookmark3]Čl. 1
[bookmark: bookmark4]Základné ustanovenia

(1) Účelom tejto smernice je určiť organizačné zabezpečenie, kompetencie a realizáciu zverejňovania a sprístupňovania informácií podľa zákona.
(2) Podľa § 2 ods. 1 zákona je povinnou osobou ministerstvo ako štátny orgán. 
Sekcia právnej podpory a majetkových práv, odbor právnej podpory (ďalej len „OPP“):
a) vedie centrálnu evidenciu žiadostí a výsledky vybavenia žiadostí podľa zákona,
b) oznamuje žiadateľovi predĺženie lehoty na vybavenie žiadosti podľa § 17 ods. 2 zákona,
c) vyzýva žiadateľa na doplnenie žiadosti podľa § 14 ods. 3 zákona,
d) postupuje žiadosť podľa § 15 ods. 1 zákona, 
e) oznamuje žiadateľovi údaje, ktoré umožňujú vyhľadanie a získanie zverejnenej informácie podľa § 7 ods. 1 zákona,
f) sprístupňuje informácie podľa § 16 zákona,
g) vydáva rozhodnutia o nesprístupnení informácie podľa § 18 ods. 2 zákona.

[bookmark: bookmark5]Čl. 2
Povinne zverejňované informácie

(1) Ministerstvo zverejňuje podľa § 5 ods. 1 zákona na svojom sídle na Námestí slobody č. 6 v Bratislave (na webovom sídle ministerstva www.mindop.sk) tieto informácie:
a) spôsob zriadenia, právomoci a kompetencie, popis organizačnej štruktúry ministerstva,
b) miesto, čas a spôsob získavania informácií,
c) miesto, kde možno podať žiadosť, návrh, podnet, sťažnosť alebo iné podanie,
d) miesto, lehotu a spôsob podania opravného prostriedku, požiadavky na splnenie možnosti súdneho preskúmania rozhodnutia,
e) postup a lehoty na vybavenie všetkých žiadostí, návrhov a iných podaní,
f) prehľad predpisov, pokynov, inštrukcií, výkladových stanovísk, podľa ktorých ministerstvo koná a rozhoduje,
g) sadzobník správnych poplatkov vyberaných ministerstvom za správne úkony a sadzobník úhrad za sprístupňovanie informácií.
(2) Ministerstvo ďalej zverejňuje podľa § 5 ods. 5 zákona materiály programového, koncepčného a strategického charakteru a texty navrhovaných právnych noriem po ich uvoľnení na medzirezortné pripomienkové konanie.
(3) Za redakčnú úpravu zverejňovaných informácií, ich spracovanie, triedenie a umiestnenie na webovom sídle ministerstva www.mindop.sk, za priebežné dopĺňanie a aktualizáciu zverejnených informácií podľa § 5 ods. 5 zákona, ods. 1 písm. a) až g) a za dodržanie zásad ochrany utajovaných skutočností, zodpovedajú vecne príslušné útvary ministerstva v spolupráci s OPP a s odborom informatiky.  

[bookmark: bookmark7]
Čl. 3
[bookmark: bookmark8]Obmedzenie prístupu k informáciám

(1) Ministerstvo nesprístupní požadované informácie, ak požadované informácie tvoria utajovanú skutočnosť podľa osobitného zákona alebo sú predmetom bankového tajomstva alebo daňového tajomstva podľa osobitného zákona[footnoteRef:2], ku ktorým žiadateľ nemá oprávnený prístup. Povinná osoba takéto informácie nesprístupní s uvedením odkazu na príslušný právny predpis. [2:  Napríklad zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov, § 91 až 93a zákona č. 483/2001 Z. z. o bankách a o zmene a doplnení niektorých zákonov v znení neskorších predpisov, § 40 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov, § 264 Trestného zákona, zákon  č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.] 

(2) V ďalších obmedzeniach prístupu k informáciám sa postupuje podľa § 9 až § 12 zákona.
[bookmark: bookmark9]
Čl. 4
[bookmark: bookmark10]Spôsoby sprístupňovania informácií

(1) Informácie sa sprístupňujú bez preukázania právneho alebo iného dôvodu alebo záujmu, pre ktorý sa informácia požaduje. Informácia môže byť sprístupnená:
a) ústne,
b) nahliadnutím do spisu s možnosťou vyhotoviť si odpis alebo výpis,
c) odkopírovaním informácií na technický nosič dát,
d) sprístupnením kópií predlôh s požadovanými informáciami,
e) telefonicky,
f) elektronickým podaním do elektronickej schránky žiadateľa,
g) poštou,
h) e-mailom,
i) odkazom na už zverejnenú informáciu,
j) inou formou sprístupnenia informácie žiadateľovi podľa § 16 zákona.
(2) Informácie sa ďalej zverejňujú:
a) publikáciou v tlači a zverejnením v ďalších hromadných informačných prostriedkoch,
b) zverejnením na tlačových konferenciách a besedách organizovaných na ministerstve,
c) vydaním na hmotnom nosiči dát umožňujúcom zápis a uchovanie informácie,
d) pomocou telekomunikačného zariadenia, najmä prostredníctvom siete internetu,
e) umiestnením v knižnici ministerstva.
(3) Informácie sa sprístupňujú spôsobom určeným žiadateľom, pričom sa prihliada na charakter informácie, spôsob podania žiadosti a na technické možnosti ministerstva.
(4) [bookmark: bookmark11]Informácie sa zverejňujú aj vystavením na úradnej tabuli vo vestibule s možnosťou voľného prístupu. Na ministerstve je úradnou tabuľou nástenka, na ktorej sa vystavujú, umiestňujú alebo zobrazujú písomné, grafické, obrazové alebo inou technikou spracované materiály a povinne zverejňované informácie podľa čl. 2. 

Čl. 5
Evidencia žiadosti

(1) Informácie sa sprístupňujú na základe žiadosti, ktorú možno podať:
a) e-mailom na adresu: 211@mindop.sk- nepretržite,
b) písomne na adresu: Ministerstvo dopravy Slovenskej republiky, Námestie slobody 
		6, P. O. BOX, 100, 810 05 Bratislava,
c) osobne do podateľne ministerstva v jeho sídle, v čase od 9:00 do 15:00 hod,
d) ústne do podateľne od 9:00 do 15:00 hod vypísaním tlačiva podľa Prílohy č. 1,
e) telefonicky do podateľne na telefónnom čísle: 02 5949 4336, od 9:00 do 15:00 hod,
f) elektronickým podaním do elektronickej schránky ministerstva.

(2) V prípade podania žiadosti podľa odseku 1 písm. a) OPP zašle žiadosť, po jej zaevidovaní v centrálnej evidencii žiadostí, písomne na stanovisko vecne príslušnému útvaru ministerstva a e-mailom na jeho sekretariát.. 
(3) V prípade podania žiadosti podľa ods. 1 písm. b) až f) je podateľňa ministerstva povinná žiadosť zaevidovať v  registratúre ministerstva a postúpiť žiadosť OPP. OPP následne postupuje primerane podľa ods. 2 tohto článku. 
(4) V prípade, že chce občan nazerať do spisu týkajúceho sa zákona, ktorého je účastníkom konania, môže tak urobiť po dohode so zamestnancom OPP, v úradných hodinách, ktoré sú predovšetkým každú stredu od 9.00 - 12.00 hod. Na takýto spôsob nazerania do spisu sa vzťahuje § 23 ods. 1 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“).
(5) V prípade, že chce občan nazerať do spisu týkajúceho sa zákona, ktorého nie je účastníkom konania, môže tak urobiť, ak preukáže odôvodnenosť svojej požiadavky, po dohode so zamestnancom OPP podľa ods. 4 tohto článku. Na takýto spôsob nazerania do spisu sa vzťahuje § 23 ods. 2 správneho poriadku. 
(6) V prípade, že chce občan nahliadnuť do dokumentu, resp. spisu, ktorým ministerstvo disponuje v súvislosti s podanou žiadosťou o sprístupnenie informácie, môže tak urobiť po dohode so zamestnancom OPP podľa ods. 4 tohto článku. Nahliadnutie do dokumentu, resp. spisu sa uskutoční za účasti zamestnanca OPP a zamestnanca vecne príslušného útvaru ministerstva, do ktorého gescie predmetný dokument patrí. Na takýto spôsob nahliadnutia do dokumentu, resp. spisu sa vzťahuje § 16 ods. 1 zákona.
(7) Z nahliadnutia podľa ods. 4 až 6 tohto článku sa vyhotoví záznam, ktorého vzor je uvedený v Prílohe č. 4. 
(8) Žiadosť o sprístupnenie informácií obsahuje:
a) meno, priezvisko a adresu žiadateľa alebo názov alebo obchodné meno a sídlo organizácie,
b) označenie povinnej osoby, ktorej je žiadosť určená,
c) predmet požadovaných informácií,
d) navrhovaný spôsob sprístupnenia informácií.
(9) Žiadosť sa eviduje centrálne na OPP. Elektronická evidencia obsahuje predovšetkým:
a) označenie žiadosti prideleným registratúrnym číslom, 
b) meno, priezvisko a adresu žiadateľa alebo názov alebo obchodné meno a sídlo organizácie,
c) dátum prijatia žiadosti,
d) obsah žiadosti a navrhovaný spôsob poskytnutia informácie, 
e) spôsob podania žiadosti,
f) dátum vyžiadania doplnenia žiadosti, dôvod doplnenia žiadosti a dátum doplnenia, 
g) spôsob a dátum vybavenia žiadosti (poskytnutie informácií, vydanie rozhodnutia alebo postúpenie žiadosti),
h) opravný prostriedok (dátum podania a spôsob vybavenia).
(10) Centrálnu evidenciu žiadostí spravuje OPP v spolupráci s odborom informatiky. Prístup do centrálnej evidencie žiadostí majú okrem určených zamestnancov OPP aj určení zamestnanci odboru informatiky.
(11) Ak je žiadosť podaná inému organizačnému útvaru ministerstva, tento organizačný útvar zabezpečí jej bezodkladné postúpenie elektronicky na OPP na adresu 211@mindop.sk.
(12) Ak žiadosť nemá predpísané náležitosti uvedené v odseku 8 tohto článku, OPP bezodkladne vyzve žiadateľa, aby v lehote nie kratšej ako 7 dní doplnil chýbajúce údaje. Ak žiadateľ žiadosť v určenej lehote nedoplní a pre tento nedostatok nemožno informáciu sprístupniť, žiadosť sa odloží bez vydania rozhodnutia o odmietnutí poskytnúť informáciu.        
(13) Uchovávanie spisu, vedenie spisu po formálnej a obsahovej stránke, jeho vypožičiavanie, nahliadanie do spisu a vyraďovanie spisu žiadosti zabezpečuje OPP podľa osobitného predpisu.[footnoteRef:3] [3:  Smernica č. 1/2017, ktorou sa vydáva Registratúrny poriadok a registratúrny plán Ministerstva dopravy a výstavby Slovenskej republiky pre
elektronický systém správy registratúry v platnom znení..
] 

[bookmark: bookmark12]
Čl. 6
[bookmark: bookmark13]Lehoty na vybavenie žiadosti

(1) Žiadosť o sprístupnenie informácií sa vybavuje bezodkladne, najneskôr do 12 pracovných dní odo dňa podania žiadosti alebo odo dňa odstránenia nedostatkov žiadosti. 
(2) Informácie sa sprístupňujú na základe stanovísk vecne príslušných útvarov ministerstva. Tieto sú povinné poskytnúť OPP požadovanú informáciu písomne alebo e-mailom (v dokumente formátu word), v termíne určenom vnútorným listom tak, aby bolo zabezpečené dodržanie lehoty na vybavenie žiadosti. 
(3) V prípade, že odpoveď nie je možné zaslať v danom termíne, je tento útvar povinný e-mailom  o tom informovať príslušného zamestnanca OPP, spolu s uvedením odôvodnenia. V prípade nedodržania lehoty určenej OPP vo vnútornom liste na zaslanie stanoviska, bude tento útvar priestupkovo zodpovedný za zmeškanie lehoty na postúpenie informácie, sprístupnenie informácie alebo vydanie rozhodnutia. 
(4) Ak je možné vybaviť žiadosť o sprístupnenie informácie odkazom na už zverejnenú informáciu, je tak potrebné urobiť najneskôr do 5 kalendárnych dní od prijatia žiadosti. 
(5) Predĺženie lehoty na vybavenie žiadosti najviac o 8 pracovných dní je možné len z dôvodov taxatívne uvedených v ustanovení § 17 ods. 2 zákona. Zdôvodnenie predĺženia lehoty na vybavenie žiadosti o sprístupnenie informácií sa bezodkladne oznamuje žiadateľovi.
(6) [bookmark: bookmark14]Ak ministerstvo nemá požadované informácie k dispozícii a ak má vedomosť o tom, kde možno požadované informácie získať, postúpi žiadosť do 5 kalendárnych dní odo dňa doručenia žiadosti ministerstvu povinnej osobe, ktorá má požadované informácie k dispozícii; inak žiadosť odmietne rozhodnutím.
Čl. 7
[bookmark: bookmark15]Spôsoby vybavenia žiadosti

Žiadosť o sprístupnenie informácií je vybavená:
a) poskytnutím informácií v požadovanom rozsahu a v zákonom ustanovenej lehote a spôsobom ustanoveným zákonom,
b) postúpením žiadosti o sprístupnenie informácií inej povinnej osobe podľa § 2 zákona, ktorá má požadované informácie k dispozícii a oznámením o postúpení žiadosti podľa § 15 ods. 2 zákona,
c) vydaním rozhodnutia podľa § 18 zákona,
d) odložením žiadosti, ak žiadateľ ani po výzve o doplnenie chýbajúcich náležitostí žiadosť nedoplní a informácie nemožno pre tento nedostatok sprístupniť,
e) odkazom na zverejnené informácie v požadovanom rozsahu a v zákonom ustanovenej lehote.
[bookmark: bookmark16]
Čl. 8
[bookmark: bookmark17]Vybavenie žiadosti a vydanie rozhodnutia

(1) V prípade, že súčasťou sprístupnenia informácie sú aj prílohy väčšieho rozsahu, ktoré nie je možné z technických dôvodov zaslať žiadateľovi na e-mailovú adresu uvedenú v jeho žiadosti alebo vyhotovenie fotokópií predmetných príloh by bolo časovo a personálne náročné, OPP zašle predmetné prílohy žiadateľovi na DVD/CD nosiči.
(2) Text sprístupnenia informácie alebo rozhodnutia pripraví OPP v prvej osobe množného čísla, vo formáte A4, typ písma Calibri, veľkosť písma 12, jednoduché riadkovanie (Príloha č. 5). 
(3) Ak OPP sprístupní informácie žiadateľovi v požadovanom rozsahu, spôsobom podľa zákona, v zákonom stanovenej lehote, s poučením, že voči takémuto sprístupneniu nie je možné podať opravný prostriedok, považuje sa takéto sprístupnenie za rozhodnutie zápisom v spise. 
(4) V prípade, ak sa žiadosti nevyhovie, hoci len sčasti, vydá sa v lehote do 8 pracovných dní písomné rozhodnutie (Príloha č. 2). 
(5) Rozhodnutie sa vydáva z dôvodu:
a) ustanoveného obmedzenia prístupu k informáciám (§ 8 až 11 zákona),
b) ak nie je známa taká povinná osoba, ktorá disponuje požadovanými informáciami (§ 15 ods. 1 zákona),
c) ak ministerstvo nemá požadovanú informáciu k dispozícii (§ 3 ods. 1 zákona).
(6) Rozhodnutie o nesprístupnení informácie sa nevydáva len v prípade, ak bola žiadosť odložená z dôvodu neodstránenia nedostatkov žiadosti aj napriek predchádzajúcej výzve.
[bookmark: bookmark18]
Čl. 9
[bookmark: bookmark19]Opravné prostriedky

(1) Proti rozhodnutiu ministerstva podľa čl. 8 ods. 4 a 5 možno podať na ministerstve rozklad v lehote do 15 dní od doručenia rozhodnutia alebo márneho uplynutia lehoty na rozhodnutie o žiadosti podľa § 17 zákona.
(2) Rozklad sa podáva písomne povinnej osobe, ktorá rozhodnutie vydala alebo mala vydať podľa čl. 1 ods. 2. Rozklad je možné podať poštou na adresu podľa čl. 5 ods. 1 písm. b), 	elektronickým podaním do elektronickej schránky ministerstva podľa čl. 5 ods. 1 písm. f), osobne do podateľne ministerstva podľa čl. 5 ods. 1 písm. c). 
(3) Ak účastník konania podal proti rozhodnutiu ministerstva rozklad, možno mu v plnom rozsahu vyhovieť do 30 dní od jeho doručenia. Ak OPP rozkladu v plnom rozsahu nevyhovie, predloží ho spolu so spisovým materiálom a vnútorným listom k rozkladu, tajomníkovi rozkladovej komisie ministra dopravy Slovenskej republiky (ďalej len „minister"), najneskôr do 30 dní odo dňa, keď mu bol rozklad doručený.
(4) O rozklade rozhodne minister, na základe návrhu ním ustanovenej osobitnej komisie, do 15 dní odo dňa postúpenia rozkladu tajomníkovi rozkladovej komisie. Ak minister v lehote 15 dní nerozhodne o rozklade, považuje sa podľa § 19 ods. 3 zákona rozklad za zamietnutý a napadnuté rozhodnutie za potvrdené.
(5) Ak minister zruší rozhodnutie OPP a vec mu vráti na nové prejednanie a rozhodnutie, OPP je povinný vo veci znova konať, pričom je viazaný právnym názorom ministra vysloveným v rozhodnutí ministra. 
(6) Rozhodnutie o nesprístupnení informácie môže byť súdne preskúmateľné[footnoteRef:4], ak účastník konania využil všetky riadne opravné prostriedky (rozklad) a rozhodnutie je právoplatné. Žaloba sa musí podať do 2 mesiacov od doručenia rozhodnutia správneho orgánu v poslednom stupni, pokiaľ osobitný zákon neustanovuje inak. Zmeškanie lehoty nemožno odpustiť. [4:  § 177 až § 193 zákona č. 162/2015 Z. z. Správny súdny poriadok] 


[bookmark: bookmark20]Čl. 10
[bookmark: bookmark21]Úhrada nákladov a správnych poplatkov

(1) Informácie sa sprístupňujú bezplatne s výnimkou úhrady výdavkov, ktorých hodnota nesmie prekročiť výšku materiálnych nákladov spojených so zhotovením kópií, so zadovážením technických nosičov a s odoslaním informácie žiadateľovi.
(2) Ministerstvo môže zaplatenie úhrady odpustiť.
(3) Materiálne náklady za sprístupnenie informácií sa uhrádzajú podľa všeobecne záväzného právneho predpisu vydaného Ministerstvom financií Slovenskej republiky[footnoteRef:5]. Spôsob úhrady a sadzobník vypracovaný na základe skutočných nákladov vynaložených pri obstarávaní jednotlivých druhov tovarov ministerstvom je v Prílohe č. 3. [5:  Vyhláška Ministerstva financií Slovenskej republiky č. 481/2000 Z. z. o podrobnostiach úhrady nákladov za sprístupnenie informácií.] 

(4) [bookmark: bookmark22]Od správnych poplatkov sú oslobodené úkony súvisiace s vykonávaním zákona podľa osobitného prepisu.[footnoteRef:6] [6:  § 4 ods. 3 písm. c) zákona Národnej rady Slovenskej republiky č. 145/1995 Z. z. o správnych  poplatkoch v znení neskorších predpisov] 

(5) Ministerstvo môže požadovať aj úhradu účelne vynaložených nákladov za mimoriadne rozsiahle vyhľadávanie informácií. V takomto prípade ministerstvo písomne oznámi túto skutočnosť spolu s výškou úhrady žiadateľovi v lehote do piatich pracovných dní. Z oznámenia musí byť zrejmé, na základe akých skutočností a akým spôsobom bola výška úhrady vyčíslená. Žiadateľ môže proti vyčísleniu úhrady podať námietku do siedmich dní odo dňa doručenia oznámenia, o ktorej rozhodne minister podľa čl. 9 ods. 4 tak, že vyčíslenie úhrady potvrdí alebo zníži, ak ministerstvo nevyhovie námietke. 
(6) Mimoriadne rozsiahle vyhľadávanie informácií podľa predchádzajúceho odseku, zahŕňa najmä situácie, pri ktorých zhromažďovanie informácií bude pre vecne príslušný útvar ministerstva, ktorý pripravuje podklady, a/alebo pre OPP, predstavovať činnosť, ktorú zamestnanci príslušného útvaru nedokážu vykonať v rámci svojho bežného pracovného času a popri plnení ďalších svojich pracovných povinností.  Ide o prípady, ak žiadosť predstavuje činnosť, ktorá sa objektívne vymyká bežnému poskytovaniu informácií ministerstvom. Informácie môžu byť žiadané v jednej žiadosti, alebo vo viacerých žiadostiach podaných jedným žiadateľom v priebehu 30 dní. Ďalej ide aj o prípady, kedy žiadateľ žiada niekoľkými žiadosťami sprístupniť informácie, ktoré javia všetky znaky šikanózneho uplatňovania práva na prístup k informáciám (napr. zahltenie povinnej osoby veľkým počtom žiadostí v rámci informačného filibusteringu), alebo ktoré ako celok predstavujú náročnú činnosť, ktorá sa objektívne vymyká bežnému poskytovaniu informácií. 
(7) V prípade splnenia podmienok podľa predchádzajúceho odseku je vecný gestor povinný to oznámiť OPP a poskytnúť podklady potrebné na oznámenie úhrady žiadateľovi.
(8) Ak žiadateľ do siedmich dní odo dňa doručenia oznámenia podľa odseku 5 úhradu nezaplatí a zároveň nepodá námietku, ministerstvo žiadosť odloží. Odo dňa odoslania oznámenia podľa odseku 5 až do dňa pripísania úhrady na účet ministerstva lehota podľa čl. 6 ods. 1  neplynie.“.

Čl. 11
Spoločné ustanovenia

(1) Kto vedome vydá a zverejní nepravdivé alebo neúplné informácie, kto poruší povinnosť určenú zákonom, alebo ten, kto vydaním rozhodnutia alebo vydaním príkazu alebo iným opatrením zapríčiní porušenie práva na sprístupnenie informácií, dopustí sa priestupku.
(2) Za priestupok podľa ods. 1 tohto článku je možné podľa zákona uložiť pokutu do 1.650,00 € a zákaz činnosti až na dva roky.
(3)  Všetci zamestnanci, ktorí pri plnení povinností podľa tejto smernice spracúvajú osobné údaje[footnoteRef:7] sú povinní dodržiavať zásady spracovania osobných údajov podľa osobitného predpisu[footnoteRef:8], najmä sú povinní: [7:  § 5 písm. e) zákona č. 18/2018 Z. z. o ochrane osobných údajov a o zmene a doplnení niektorých zákonov]  [8:  § 6 až 18 zákona č. 18/2018 Z. z.] 

a) neposkytovať, nešíriť ani iným spôsobom nezverejňovať osobné údaje tretích osôb, ktoré majú k dispozícii v súvislosti s plnením úloh podľa tejto smernice,
b) po ukončení činností podľa tejto smernice naložiť s poskytnutými podkladmi obsahujúcimi osobné údaje v súlade s osobitným predpisom,
c) používať bezpečnú formu elektronickej komunikácie, v prípade ak predmetom správy sú osobné údaje tak, aby sa zabránilo zneužitiu osobných údajov (napr. posielanie dokumentov obsahujúcich osobné údaje v zaheslovaných súboroch...).
[bookmark: bookmark23]
Čl. 12
Zrušujúce ustanovenia

(1) Zrušuje sa Smernica č. 51/2013 Ministerstva dopravy, výstavby a regionálneho rozvoja Slovenskej republiky o slobodnom prístupe k informáciám. 
(2) Táto smernica nadobúda účinnosť dňom podpisu. 


V Bratislave dňa 

          								JOZEF RÁŽ
  minister dopravy 
     Slovenskej republiky



                                                                                                                                              Príloha č. 1

Ministerstvo dopravy Slovenskej republiky



ÚSTNA ŽIADOSŤ
o poskytnutie informácie podľa zákona č. 211/2000 Z. z. o slobodnom prístupe
k informáciám a o zmene a doplnení niektorých zákonov (zákon o slobode informácií) v znení neskorších predpisov

Evidenčné číslo:

Dátum, hodina podania:

Forma podania žiadosti:	osobne – telefonicky

Meno a priezvisko žiadateľa alebo názov alebo obchodné meno organizácie:

Adresa žiadateľa alebo sídlo organizácie/ kontakt:

Požadované informácie:


Požadovaný spôsob poskytnutia informácií:

Žiadosť prevzal:

Vyjadrenie vecného gestora:


Žiadosť	vybavená		nevybavená (dôvody)
ústne - osobne	ústne - telefonicky
písomne - zhotovením kópie (odpisu) - nahliadnutím do spisu
faxom - elektronickou poštou - inak

Forma vybavenia žiadosti:
Dátum vybavenia žiadosti:
Poplatok	€
zaplatený: dňa	č. dokladu	


[image: ]                                                                                                                                              Príloha č. 2
 


Sekcia právnej podpory a majetkových práv
odbor právnej podpory
Námestie slobody 6, P. O. BOX 100, 810 05  Bratislava 15


Bratislava, dňa ..................... 					     č.: .........................
	                               
Rozhodnutie



Ministerstvo dopravy Slovenskej republiky (ďalej len „ministerstvo“) ako povinná osoba podľa § 2 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, podľa § 18 ods. 2 zákona o slobode informácií a § 46 a 47 zákona č. 71/1967 Zb. o správnom konaní (správny poriadok) v znení neskorších predpisov

nevyhovuje

podľa § ... zákona o slobode informácií žiadosti o poskytnutie informácie	


ktorú podal (kto)	
dňa	, pod evidenčným číslom ...



Odôvodnenie:




Poučenie:

Proti tomuto rozhodnutiu možno do 15 dní od jeho doručenia podať odvolanie podľa § 19 ods. 1 a 2 zákona o slobode informácií povinnej osobe, ktorá toto rozhodnutie vydala.
Toto rozhodnutie nie je preskúmateľné súdom.
	
Doručí sa: 


		
meno a priezvisko
funkcia

                                                                                                                                              Príloha č. 3

Ministerstvo dopravy Slovenskej republiky


SPÔSOB A SADZOBNÍK ÚHRAD ZA POSKYTOVANIE INFORMÁCIÍ

Spôsob úhrady
Ministerstvo dopravy Slovenskej republiky môže požadovať úhradu nákladov spojených s poskytnutím informácií, ak ich výška presahuje 2,66 € pri súčte položiek uvedených v sadzobníku a poštovného podľa skutočných nákladov vynaložených na zásielku určenú gramážou zásielky, vypočítaného frankovacím strojom. Sadzobník je vypracovaný na základe skutočných nákladov vynaložených pri obstaraní jednotlivých druhov tovarov ministerstvom.

Žiadateľ môže uhradiť náklady takto:

a) poštovou poukážkou typu „U",
b) bezhotovostným prevodom na účet ministerstva č. 7000117630/8180 IBAN: SK9081800000007000117630 vedený v Štátnej pokladnici - s uvedením Variabilného symbolu: 223 001, (správa pre adresáta: POPLATOK211),
c) v hotovosti do pokladne ministerstva, Námestie slobody 6, 810 05 Bratislava 15 v pracovných dňoch v čase od 9.00 h do 15.00 h.

Sadzobník:

	
Služba alebo tovar
	
Počet alebo množstvo
	€
1 strana alebo
1 kus

	
Tlač alebo kopírovanie A4 formátu

	jednostranná - čiernobiele
	0,06

	
	obojstranná - čiernobiele
	0,12

	
Tlač alebo kopírovanie A3 formátu

	jednostranná - čiernobiele
	0,12

	
	obojstranná - čiernobiele
	0,24

	
Tlač alebo kopírovanie A4 formátu

	jednostranná - farebne
	0,08

	
	obojstranná - farebne
	0,16

	
Tlač alebo kopírovanie A3 formátu

	jednostranná - farebne
	0,16

	
	obojstranná - farebne 
	0,32

	CD nosič
	1 ks
	0,80

	DVD nosič
	1 ks
	1,00

	Obálka C4
	1 ks
	0,05

	Obálka C5
	1 ks
	0,02

	Obálka C6
	1 ks
	0,01


Ministerstvo bude sadzobník upravovať v závislosti od výšky skutočných nákladov vynaložených na obstaranie predmetných tovarov.




                                                                                                                                              Príloha č. 4

Záznam z nahliadnutia do spisu/dokumentu


        Na Ministerstvo dopravy Slovenskej republiky (ďalej len „ministerstvo“) sa dňa ....... dostavil ......, za účelom nahliadnutia do spisového materiálu/dokumentu týkajúceho sa ........ V tejto súvislosti došlo k uskutočneniu nasledovných úkonov (vyhotovenia odpisov, resp. kópií listín založených v spise), a to v súlade s čl. 5 ods. 13 tejto smernice. 

	Ministerstvo umožnilo vyhotoviť odpis/vyhotovilo kópiu dokumentu/spisového materiálu nachádzajúcich sa v spise.   	




Zapísal : .........  .................................................................

Prítomní: .......   ................................................................

Súhlasí: ..........  ................................................................



V Bratislave dňa ........

Automaticky generovaný popis]


                                            
meno a priezvisko/obchodné meno/názov
ulica
PSČ mesto
                                                 
                                    
	
Váš list číslo/zo dňa
	
Naše číslo
	
Vybavuje/linka
	
Bratislava

	xxxxxxx


	xxxxx
	211@mindop.sk
	xxxxxxxx


Vec
Sprístupnenie informácií 
	
	Xxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxx.

... Prílohy


	S pozdravom



                      .........................................
meno a priezvisko
funkcia

